cyanic-selkie/wikianc huggingface dataset:
সিম্প্লেক্স পদ্ধতি
সিম্প্লেক্স পদ্ধতি, বা সিম্প্লেক্স এ্যালগোরিদম একটি গাণিতিক পদ্ধতি, যা জর্জ ড্যান্টজিগ কর্তৃক আবিস্কৃত এবং লিনিয়ার প্রোগ্রামিং-এ বহুল ব্যবহৃত্।    কম্পিউটিং ইন সায়েন্স এন্ড ইঞ্জিনিয়ারিং জার্নালের জরিপ অনুসারে এটি বিংশ শতাব্দীতে বহুল ব্যবহৃত্ ১০টি এ্যালগোরিদমের মধ্যে অন্যতম।
অধিক পঠন
কম্পিউটার বিজ্ঞান এবং পরিচালনা গবেষণা শিক্ষার্থীদের জন্য রচিত:
জেক অ্যান্ড দ্য নেভারল্যান্ড পাইরেটস
কাহিনী
জেক অ্যান্ড দ্য নেভারল্যান্ড পাইরেটস জেককে কেন্দ্র করে শুরু হয়েছিলো। জ্যাক ও তার বন্ধুরা নেভার ল্যাণ্ডে নতুন কোন জিনিস আবিষ্কার করে ক্যাপ্টেন হুক সেগুলো চুরি করত তারপর জ্যাক এবং তার সাথীরা ক্যাপ্টেন হুকের কাছ থেকে ওসব জিনিস ছিনিয়ে আনত।
প্যারাগুয়ের ভাষা
গুয়ারানি ভাষা ও স্পেনীয় ভাষা যৌথভাবে প্যারাগুয়ের সরকারি ভাষা। প্যারাগুয়ের প্রায় ৯৫% লোক গুয়ারানি ভাষাতে কথা বলেন। এছাড়াও এখানে আরও প্রায় ১৫টি আদিবাসী আমেরিকান ভাষা প্রচলিত। এগুলির বেশিরভাগের বক্তাসংখ্যা শ' খানেকের বেশি নয়। এছাড়াও প্যারাগুয়েতে দেড় লক্ষাধিক লোক জার্মান ভাষাতে কথা বলেন। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহার করা হয়।
রবার্ট মিচাম
রবার্ট চার্লস ডারমান মিচাম (Robert Charles Durman Mitchum; ৬ আগস্ট ১৯১৭ - ১ জুলাই ১৯৯৭) ছিলেন একজন মার্কিন অভিনেতা, চলচ্চিত্র পরিচালক, লেখক, কবি, সুরকার ও গায়ক। তিনি কয়েকটি ধ্রুপদী নোয়া চলচ্চিত্রে অভিনয় করে খ্যাতির শিখরে আরোহণ করেন। তিনি ১৯৫০ ও ১৯৬০-এর দশকে খলনায়কদের অগ্রদূত ছিলেন। তিনি তার অভিনীত আউট অব দ্য পাস্ট (১৯৪৭), দ্য নাইট অব দ্য হান্টার (১৯৫৫) ও কেপ ফিয়ার (১৯৬২) চলচ্চিত্রের জন্য সর্বাধিক পরিচিত। দ্য স্টোরি অব জি.আই. জো (১৯৪৫) ছবিতে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন।
মিচাম ১৯৯২ সালে গোল্ডেন গ্লোব সেসিল বি. ডামিল পুরস্কার অর্জন করেন। ১৯৯৯ সালে আমেরিকান ফিল্ম ইনস্টিটিউটের ধ্রুপদী মার্কিন চলচ্চিত্রের সেরা পুরুষ তারকা তালিকায় তিনি ২৩তম স্থান অধিকার করেন।
পেরুর ভাষা
স্পেনীয় ভাষা পেরুর সরকারি ভাষা। দেশের প্রায় ৮৫% লোক স্পেনীয় ভাষাতে কথা বলেন। এছাড়া পেরুতে প্রায় ৬৫টি আদিবাসী আমেরিকান ভাষা প্রচলিত। এদের মধ্যে কেচুয়া ভাষা এবং আইমারা ভাষা উল্লেখযোগ্য। কেচুয়ার ভাষার প্রায় ৩০টি উপভাষাতে এখানকার প্রায় ১৫% মানুষ কথা বলে। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহার করা হয়।
বিশ্ব গণতান্ত্রিক যুব ফেডারেশন
বিশ্ব গণতান্ত্রিক যুব ফেডারেশন (World Federation of Democratic Youth) (WFDY) হচ্ছে একটি আন্তর্জাতিক যুব সংগঠন, যেটি জাতিসংঘ কর্তৃক স্বীকৃত বেসরকারি যুব সংগঠন। বিগযুফে নিজেকে বর্ণনা করে একটি "সাম্রাজ্যবাদ-বিরোধী, বামপন্থি" সংগঠন হিসেবে। এটি দ্বিতীয় বিশ্বযুদ্ধ শেষ হবার প্রেক্ষাপটে মিত্রশক্তির যুবাদেরকে ঐক্যের উদ্দেশ্যে বৃহৎ যুব আন্দোলনের মতো করে ১৯৪৫ সালে লন্ডনে গঠিত হয়। এটির পেছনে ক্রিয়াশীল ছিল পুঁজিবাদী, সমাজতন্ত্রী অথবা তথাকথিত পূর্ব ব্লকের দেশগুলোর যুবাদের বন্ধুত্বের প্রকাশ হিসেবে কাজ করার একটি ফ্যাসিবাদবিরোধী প্লাটফর্ম যেটি ছিল বৃহৎ অর্থে শান্তিমুখী, আণবিক যুদ্ধ বিরোধী। বিগযুফে'র সদরদপ্তর হাঙ্গেরির বুদাপেস্টে অবস্থিত। বিগযুফে'র প্রধান ঘটনা হচ্ছে বিশ্ব যুবক ছাত্রদের উৎসব। শেষ উৎসবটি স্বার্থকতার সাথে উদযাপিত হয়েছিল ২০১৩ সালের ডিসেম্বরে ইকুয়েডরের কিটোতে। ইউনেস্কো অনুমোদিত প্রথমদিকের অনেকগুলো সংগঠনের একটি সাধারণ পরামর্শমূলক পদমর্যাদার সংগঠন ছিল এটি।
এলাঙ্গী ইউনিয়ন, ধুনট
এলাঙ্গী ইউনিয়ন বগুড়া জেলার ধুনট উপজেলার একটি ইউনিয়ন।
দারুল উলুম
বর্তমানকালের প্রথাগত দারুল উলুমগুলোর উৎপত্তি দক্ষিণ এশিয়ায়। সর্বপ্রথম দারুল উলুম ভারতীয় ইসলামি পণ্ডিত তথা উলামাদের দ্বারা সূচিত হয়। দারুল উলুমে প্রাচীন দারসে নিজামি পাঠ্যক্রম অনুসরণ করা হয়। সেলজুক সাম্রাজ্যের নিজামিয়ার সাথে এর উৎসের যোগ রয়েছে। দক্ষিণ এশিয়ার ইসলামি ব্যক্তিত্ব যেমন শাহ ওয়ালিউল্লাহর মত পণ্ডিতরা এই পাঠ্যক্রমের উন্নয়ন ঘটান। দারসে নিজামি পাঠ্যক্রমে তাফসির, হিফজ, শরফ ও নাহু, ফারসি, উর্দু, তারিখ, ফিকহ, শরিয়াহ ইত্যাদি নিয়ে গঠিত।
এলাঙ্গী ইউনিয়ন
এলাঙ্গী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
দারুল উলুম
বর্ণনা
আজকের প্রচলিত দারুল উলুম প্রতিষ্ঠান গুলোর মুল শিকড় ভারতীয় উপমহাদেশ থেকে প্রতিষ্ঠা লাভ করে। ভারতীয় ইসলামী পণ্ডিতদের প্রতিষ্ঠা করা দারুল উলূমে দারসে নিজামি (প্রাচীন যুগের ইসলামিক পাঠ্যক্রম) অনুসরণ করে চলেছিল, এবং আজও তা অনুসরণ করে চলেছে, যার উদ্ভব সেলজুক সাম্রাজ্যের নিজামিয়া ইসলামিক বিদ্যালয়গুলি থেকে, তবে এটি ভারতীয় উপমহাদেশে বিকশিত হয়েছিল ইসলামী চিন্তাবিদ ও ওলামাদের অধীনে, যেমন শাহ ওয়ালিউল্লাহ দেহলভী (১৭০৩ – ১৭৬২)। দরসে নিজামী সিলেবাসভুুক্ত বিষয়গুলো হচ্ছে তাফসির (কুরআনের অনুচ্ছেদ), হিফজ (কোরআন মুখস্থ), সারফ এবং নাহু (আরবি বাক্য গঠন এবং ব্যাকরণ ), ফারসি, উর্দু, তারিক (ইসলামিক ইতিহাস), ফিকহ (ইসলামিক আইনশাসন) এবং শরীয়াহ (ইসলামিক আইন) ইত্যাদি।
ইসলামে প্রধান ধর্মীয় গোষ্ঠীসমূহ
সুন্নি ইসলামের মধ্যে দেওবন্দি এবং বেরলভী হল ভারতীয় উপমহাদেশের (পাকিস্তান, ভারত, বাংলাদেশ এবং শ্রীলঙ্কা) দুটি প্রধান দল বা গোষ্ঠী।
চন্দ্রঘোনা থানা
চন্দ্রঘোনা থানা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি থানা।
প্রতিষ্ঠাকাল
১৮৬০ সালে পার্বত্য চট্টগ্রাম জেলার সদর দপ্তর হিসেবে চন্দ্রঘোনা থানা প্রতিষ্ঠিত হয়। তৎকালীন কাপ্তাই, রাজস্থলী ও বিলাইছড়ি এলাকার প্রশাসনিক কার্যক্রম এ থানার আওতাধীন ছিল।
প্রশাসনিক এলাকাসমূহ
কাপ্তাই উপজেলার ২টি ইউনিয়ন ও রাজস্থলী উপজেলার ০১ টি ইউনিয়ন নিয়ে প্রশাসনিক কার্যক্রম চন্দ্রঘোনা থানার আওতাধীন।
হাসান মুরাদ
হাসান মুরাদ (জন্ম: ১ জুলাই ২০০১) একজন বাংলাদেশী ক্রিকেটার। ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে আত্মপ্রকাশ করেছিলেন। ৮ মার্চ ২০১৯ সালে তিনি  ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে স্থান অর্জন করেছিলেন। ২০১৮-১৯ ঢাকা প্রিমিয়ার ডিভিশন ক্রিকেট লিগে টুর্নামেন্টে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে ১৩ টি ম্যাচে ২২ উইকেট শিকারী ছিলেন।
রাণী রামপাল
রাণী রামপাল (Rani Rampal জন্ম: ৪ ডিসেম্বর ১৯৯৪) হলেন একজন ভারতীয় নারী ফিল্ড হকি খেলোয়াড়। তিনি সাধারণত মাঠের আক্রমণভাগে খেলে থাকেন। ১৫ বছর বয়সে তিনি ভারতীয় জাতীয় মহিলা হকি দলের সবচেয়ে কমবয়সী খেলোয়াড় হিসাবে  ২০১০ মহিলা হকি বিশ্বকাপে অংশগ্রহণ করেছিলেন।
প্রাথমিক জীবন
রাণী রামপাল ১৯৯৪ সালের ৪ ডিসেম্বর ভারতের হরিয়ানা রাজ্যের কুরুক্ষেত্র জেলার শাহাবাদ মারকান্দ গ্রামের এক গরীব পরিবারে জন্মগ্রহণ করেন। তার পিতা কার্ট পুলার হিসাবে কাজ করতেন। তিনি ২০০৩ সালে ভারতের কেন্দ্রীয় সরকারের যুব ও ক্রীড়া মন্ত্রণালয় কর্তৃক সম্ভাবনাময় উদীয়মান ক্রীড়াবিদের জন্য প্রদত্ত পুরস্কার, দ্রোণাচার্য পুরস্কার প্রাপ্ত হিসাবে শাহাবাদ হকি একাডেমিতে বলদেভ সিংয়ের তত্বাবধায়নে প্রথম হকি প্রশিক্ষণ শুরু করেন। ভারতের বেসরকারি আর্থিক সহায়তাকরী প্রতিষ্ঠান গোস্পোর্ট ফাউন্ডেশন শুরু থেকে আজও পর্যন্ত তার স্বপ্ন পুরনে তাকে ও তার পরিবারকে আর্থিক ও অনার্থিক সহোযোগীতা ও সমর্থন করে চলেছে।
কর্মজীবন
রাণী ২০০৯ সালের জুন মাসে রাশিয়ার কাজানে অনুষ্ঠিত চ্যাম্পিয়নস চ্যালেঞ্জ টুর্নামেন্টে ভারতীয় জাতীয় দলের হয়ে অংশগ্রহণ করেন এবং তারা ৪ গোলে বিজয়ী হন। এখানে তার অর্জন ছিল সর্বোচ্চ গোলকারী এবং টুনার্মেন্টের সবচেয়ে কমবয়সী খেলোয়াড়ের খেতাব।
তিনি ২০০৯ সালের নভেম্বর মাসে এশিয়া কাপে ভারতীয় জাতীয় দলের জন্য রৌপ্য পদক জিতেন। ২০১০ কমনওয়েলথ গেমস ও ২০১০ এশিয়ান গেমসে ভারতীয় জাতীয় দলের হয়ে খেলার পর রাণী ২০১০ সালের এফআইএইচ মহিলা অল স্টার্স দলে যুক্ত হন। এছাড়াও তিনি গুয়াঞ্জুতে অনুষ্ঠিত ২০১০ এশিয়ান গেমসে এশিয়ান হকি ফেডারেশনের অল স্টার্স দলে যুক্ত ছিলেন, যেখানে ভারতীয় দল চতুর্থ স্থানে সমাপ্ত করেছিল।
আর্জেন্টিনার রোসারিও শহরে অনুষ্ঠিত ২০১০ মহিলা হকি বিশ্বকাপে রাণী ভারতের হয়ে ৭টি গোল করেন, যার ফলে ভারত মহিলা বিশ্ব র‍্যাঙ্কিংয়ে ৯ম স্থানে উঠে আসে। এটি ছিল ১৯৭৮ সালের পরে ভারতের সবচেয়ে সেরা পারফরম্যান্স। তিনি একমাত্র ভারতীয়, যে এফআইএইচ বর্ষসেরা মহিলা যুব খেলোয়াড় পুরস্কার, ২০১০ এর জন্য মনোনীত হয়েছিলেন। ২০১০ মহিলা হকি বিশ্ব কাপে সর্বাধিক ফিল্ড গোল স্কোরের জন্য তিনি টুর্নামেন্টের সেরা যুব খেলোয়াড় পুরস্কার পান।
এছাড়া রাণী রামপাল ২০১৩ জুনিয়র হকি বিশ্বকাপে টুর্নামেন্ট সেরা খেলোয়াড় নির্বাচিত হন, যাতে ভারত হকি দল ব্রোঞ্জ পদক জিতেছিল। তিনি ২০১৪ এফআইসিসিআই পুরস্কারের জন্য মনোনীত হয়েছিলেন। রাণী ২০১৬ রিও অলিম্পিকে ফিল্ড হকি প্রতিযোগিতায় প্রতিদ্বন্দ্বিতা করার জন্য ভারতীয় দলের জন্য নির্বাচিত হয়েছিলেন। ২০২০ টোকিও অলিম্পিকেও তার অসামান্য নেতৃত্বে ভারত ৪র্থ স্থান অধিকারে সক্ষম হয়।
গাব্রিয়েল বাতিস্তুতা
গাব্রিয়েল ওমার বাতিস্তুতা (Gabriel Omar Batistuta, জন্ম ১ ফেব্রুয়ারি ১৯৬৯), একজন প্রাক্তন আর্জেন্টিনীয় পেশাদার ফুটবলার। ভক্তদের কাছে তিনি বাতিগোল বা এল আনহেল গাব্রিয়েল নামে সুপরিচিত। এই প্রখ্যাত আর্জেন্টিনীয় স্ট্রাইকার তার ক্যারিয়ারের অধিকাংশ সময়ই কাটিয়েছেন ইতালীয় ক্লাব ফিওরেন্তিনায়। সেখানে ৩১৮ খেলায় ১৮৪ গোল করে তিনি ইতালীয় সিরি এ-এর সর্বকালের এগারতম সর্বোচ্চ গোলদাতা। আর্জেন্টিনা জাতীয় দলের হয়ে ৭৮ খেলায় ৫৬ গোল করে তিনি দলের সর্বকালের সর্বোচ্চ গোলদাতা। এছাড়া তিনি তিনটি বিশ্বকাপেও আর্জেন্টিনার হয়ে অংশগ্রহণ করেছেন। তিনি পরপর দুটি বিশ্বকাপ প্রতিযোগিতায় হ্যাট্রিক করেছেন, যা একটি বিশ্ব রেকর্ড। ১৯৯৯ সালে, ফিফা বর্ষসেরা খেলোয়াড় পুরস্কারে তিনি তৃতীয় স্থান অর্জন করেন। ২০০৪ সালে তিনি ১২৫ জন জীবিত শ্রেষ্ঠ ফুটবলারের তালিকা ফিফা ১০০-তে স্থান পান। দূর্দান্ত ফিনিশিং, হেডিং এবং ফ্রি-কিক নেবার ক্ষমতার কারণে, তাকে তার সময়ের একজন অন্যতম পূর্ণ স্ট্রাইকার হিসেবে গন্য করা হয়। দিয়েগো মারাদোনা তার সম্পর্কে বলেছিলেন বাতিস্তুতা তার দেখা সেরা স্ট্রাইকার।
১৯৯৩ সালে, যখন তার ক্লাব ফিওরেন্তিনার সিরি বি-তে অবনমন ঘটে তখন তিনি ক্লাবকে শীর্ষ বিভাগে ফিরিয়ে আনতে সাহায্য করেন। ১৯৯৬ সালে, ফিওরেন্তিনার সমর্থকগন বাতিস্তুতার একটি প্রতিমূর্তি তৈরি করেন। এটি তৈরি করা হয় ফিওরেন্তিনাতে তার কর্তৃত্বকে স্মরণ করে রাখার জন্য। ফিওরেন্তিনার হয়ে তিনি কখনও ইতালীয় লীগ জিতেননি, কিন্তু ২০০০ সালে রোমায় যোগ দেবার পর তিনি অবশেষে সিরি এ চ্যাম্পিয়নশিপ জিততে সক্ষম হন। ২০০৫ সালে অবসর গ্রহণের পূর্বে তিনি তার ক্যারিয়ারের শেষ পেশাদার মৌসুম পার করেন কাতারের ক্লাব আল আরাবিতে।
ডিসজয়েন্ট সেট ডাটা স্ট্রাকচার
কম্পিউটার বিজ্ঞানে, ডিসজয়েন্ট-সেট ডাটা স্ট্রাকচার, বা ইউনিয়ন-ফাইন্ড ডাটা স্ট্রাকচার, বা মার্জ-ফাইন্ড সেট, হচ্ছে একধরনের ডাটা স্ট্রাকচার যা কতগুলো ডিসজয়েন্ট (নিশ্চেদ) সেটের কালেকশন। এটা একটা সেটকে কতগুলো ভাগে ভাগ করে ডিসজয়েন্ট সেট তৈরী করে। এতে তিনটা অপারেশন ঘটাতে পারে- একটা নতুন সেট তৈরি, দুইটা সেটকে মার্জ করে একটা সেট করা এবং একটা সেটকে প্রতিনিধিত্বকারী সদস্য (সেটের রুট) বের করা। শেষ অপারেশনের মাধ্যমে দুইটা নাম্বার (ইলেমেন্ট) একই সেটে আছে কি না তা ইফিশিয়েন্টলি জানা যায়।
নতুন সেট তৈরি
অপারেশন একটা নতুন ইলেমেন্ট (নাম্বার) যোগ করে। এই ইলেমেন্টটা একটা নতুন সেটে যুক্ত হয়, যেই সেট শুধুমাত্র সেই নতুন ইলেমেন্ট দিয়ে তৈরি এবং নতুন সেট ডাটা স্ট্রাকচারে যুক্ত হয়ে যায়। যদি ডাটা স্ট্রাকচারকে সেটের পার্টিশন হিশেবে দেখা হয়, তবে  অপারেশন নতুন ইলেমেন্ট যোগ করে সেটের সাইজ বাড়িয়ে দেয়, এবং এটা পার্টিশন বাড়িয়ে নতুন একটা সাবসেট তৈরি করে যেখানে শুধুমাত্র সেই নতুন যুক্ত ইলেমেন্ট থাকে।
ডিসজয়েন্ট-সেট ফরেস্টে,  নোডের parent পয়েন্টার এবং নোডের size পয়েন্টার ইনিশিয়ালাইজ করে। নিচের সুডোকোড অনুযায়ী নতুন সেট তৈরি করা যেতে পারে:
function MakeSet(x) is যদি x যদি ফরেস্টে না থাকে তবে x.parent := x x.size := 1    ''// নোড যদি সাইজ স্টোর করে end if end function
এই অপারেশনের টাইম কমপ্লেক্সিটি
O(n)
, যেখানে n হচ্ছে ইলেমেন্ট সংখ্যা।
লাভ এক্সপ্রেস
লাভ এক্সপ্রেস হল ভারত এর একটি বাংলা ভাষার চলচ্চিত্র।চলচ্চিত্রটি ৯ সেপ্টেম্বর ২০১৬ সালে মুক্তি পাবে।এই চলচ্চিত্রের পরিচালক হলেন রাজীব কুমার।চলচ্চিত্রটিতে শ্রেষ্ঠাংশে অভিনয় করেছেন দেব,নুসরাত জাহান।জিৎ গাঙ্গুলি চলচ্চিত্রটির গান গুলিতে সুর দিয়েছেন।
শুভমুক্তি
চলচ্চিত্রটি ৯ ই সেপ্টেম্বর ২০১৬ সালে মুক্তি হয়।এটি মোট ১৭২ টি প্রেক্ষাগৃহে মুক্তি পায়।পরে এই সংখ্যা বেড়ে হয় ১৮০ ।চলচ্চিত্রটি দ্বিতীয় সপ্তাহে ১৫৮ টি প্রেক্ষাগৃহে চলছে।
কাপ্তাই থানা
কাপ্তাই থানা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি থানা।
প্রশাসনিক এলাকাসমূহ
কাপ্তাই উপজেলার ৩টি ইউনিয়নের প্রশাসনিক কার্যক্রম কাপ্তাই থানার আওতাধীন।
বলিভিয়ার ভাষা
স্পেনীয় ভাষা বলিভিয়ার সরকারি ভাষা। বলিভিয়ার প্রায় অর্ধেক জনগণ এই ভাষাতে কথা বলে। বলিভিয়াতে আরও প্রায় ৪০টি ভাষা প্রচলিত। এদের মধ্যে কেচুয়া ভাষাতে প্রায় এক-তৃতীয়াংশ এবং আইমারা ভাষাতে এক-পঞ্চমাংশ বলিভীয়াবাসী কথা বলে। ১৯৮০-এর দশকের মধ্যভাগে এখানে মেনোনাইট জার্মান ভাষার প্রায় ১৮ হাজার বক্তা ছিল। আন্তর্জাতিক বাণিজ্য ও পর্যটনশিল্পে স্পেনীয় ভাষার পাশাপাশি ইংরেজি ভাষার প্রচলন বেড়েছে।
যাদুমনি হাজং
যাদুমনি হাজং (বিশ শতক) টংক প্রথার বিরুদ্ধে ব্রিটিশ শাসনামলে বর্তমান নেত্রকোণা জেলার সুসং দুর্গাপুরে যে বিখ্যাত টঙ্ক আন্দোলন শুরু হয় তার সক্রিয় একজন কর্মী ছিলেন।
জন্ম ও শিক্ষাজীবন
বৃহত্তর ময়মনসিংহ অঞ্চলের নেত্রকোণা জেলার কমলাকান্দা থানার খারনৈ ইউনিয়নের রানীগাঁও গ্রামে ১৯২২ সালে জন্মগ্রহণ করেন যাদুমনি হাজং। তার বাবার নাম ললিত হাজং এবং মায়ের নাম নিত্যমনি হাজং। তিনি চতুর্থ শ্রেণী পর্যন্ত পড়াশোনা করেন।
রাজনৈতিক জীবন
যাদুমনি হাজং এর পরিবার আগে থেকেই বাংলাদেশের কমিউনিস্ট পার্টির রাজনীতিতে সক্রিয় ছিলো। তার বাবা ছিলেন কমিউনিস্ট পার্টির কর্মী। একারণে তাদের বাড়িতে বিপ্লবী কমরেড মণি সিংহ, ললিত সরকার, আলতাব আলী, বিপিন গুণ সহ অনেক বিপ্লবী নেতাদের আসা যাওয়া ছিলো। এমন মহান বিপ্লবী নেতাদের সংস্পর্শে তিনি কমিউনিস্ট রাজনীতিতে আগ্রহী হন। পরবর্তীতে রশিমনি হাজং, কুমুদিনী হাজং সহ অন্যান্য বিপ্লবীদের সংস্পর্শে তিনি রাজনীতিতে কঠোর ভাবে মনোনিবেশ করেন।
টংক আন্দোলনে অংশগ্রহন
ব্রিটিশ ভারতে জমিদারদের করা টংক প্রথার বিরুদ্ধে আন্দোলন সংগঠনের জন্য তিনি পাড়ায় পাড়ায় ঘুরে মানুষকে বুঝাতেন। চার ভাগ ধানের তিন ভাগ জমিদারকে দিতে হবে--এই অন্যায় দাবীর বিরুদ্ধে তিনি গোপনে মহিলাদের সংগঠিত করতে শুরু করেন। মণি সিংহ, বিপিন গুণ, ললিত সরকার সহ অন্যান্য নেতাদের সাথে গোপন বৈঠক, পার্টির জন্য বাড়ি বাড়ি যেয়ে সাহায্য তোলা সহ বিভিন্ন কাজ তিনি করেছেন। যে কারণে তাকে নিয়মিত পুলিশ ও জমিদারদের পাইক-পেয়াদাদের হুমকি শুনতে হতো। এতসব হুমকির মধ্যেও তিনি কাজ করে গেছেন। তার বিভিন্ন সভায় পুলিশ আক্রমণ পর্যন্ত চালায়।
১৯৪৬ সালে টংক প্রথার বিরুদ্ধে লেংগুড়া বাজারে একটি ঐতিহাসিক মিছিল হয়। মিছিলে পুলিশের গুলিতে অনেক হাজং আন্দোলন কর্মী মৃত্যুবরণ করেন। এই মিছিলে গুরুত্বপূর্ণ ভূমিকা পালন করেন যাদুমনি হাজং।
দেশভাগের পর
দেশ ভাগের পরেও সব সময় তাকে পুলিশ, ইপিআর এর হুমকি আর জেল জরিমানার ভয়ের মধ্য দিয়ে যেতে হয়েছে। কমিউনিস্ট পার্টির সদস্য হওয়ার কারণে তার সমস্ত সম্পত্তি পাকিস্তান সরকার বাজেয়াপ্ত করে। তবু তিনি বলতেন, জমিদারকে ধান দেই নাই, সেই সময়ে জুলুম সহ্য করেছি এখন আর জেলের ভয় করি না।
আইন 'আরিক
আইন 'আরিক ( عين عريك ) হলো রামাল্লা এবং আল-বিরহ গভর্নরেটের একটি ফিলিস্তিনি শহর, রামাল্লা থেকে ৭ কিলোমিটার পশ্চিমে পশ্চিম তীরের উত্তর অংশে অবস্থিত। ফিলিস্তিনের কেন্দ্রীয় পরিসংখ্যান ব্যুরোর তথ্য(পিসিবিএস) অনুসারে, ২০০৭ সালে এই শহরের জনসংখ্যা ছিল ১৫৬৭ জন বাসিন্দা যার মধ্যে মুসলিম (৬৫%) এবং খ্রিস্টান (৩৫%) ছিল।
অবস্থান
আইন 'আরিক, রামাল্লার উত্তর-পূর্বে অবস্থিত। এর সীমান্তে রয়েছে-পূর্বে আইন কিনিয়া, এর পূর্ব ও দক্ষিণে বেইতুনিয়া এবং পশ্চিম ও উত্তর দিকে দেইর ইবিজ।
ইতিহাস
কেউ কেউ অনুমান করেন যে, এটি বাইবেলে উল্লিখিত (জোশুয়া ১৬:২) আর্কিটদের স্থান আইন আরিকের দক্ষিণ-পশ্চিমে রয়েছে খিরবেত আল-হাফি, যেখানে বাইজেন্টাইন মৃৎপাত্র, কাচের টুকরো এবং প্রাচীন কৃষি সোপান পাওয়া গেছে। ক্রুসেডার যুগে আইন আরিক বায়েত আরিফ নামে পরিচিত ছিল এবং এটা একাদশ শতাব্দীর মাঝামাঝি পর্যন্ত জেরুজালেমের উত্তরে আরেকটি গ্রাম জ্যাকোবাইট চার্চের অন্তর্গত ছিল। ১০৯৯ সাল নাগাদ এস্টেটটি জনশূন্য হয়ে পড়ে। তাই ডেভিড টাওয়ারের জেফ্রি নামে একজন ক্রুসেডার দ্বারা দখল করা হয়। ১১০৬ সালে, তাকে মিশরে বন্দী করা হয় এবং তার ভাগ্নে এস্টেট দখল করে নেয়। জ্যাকোবাইট চার্চ তাদের সম্পত্তি ফিরে পাওয়ার জন্য রানী মেলিসেন্দের কাছে আবেদন করেছিল। এটি অবশেষে ১১৩৮ সালে মঞ্জুর করা হয়েছিল। ক্রুসেডার / আব্বাসীয় এবং উসমানীয় যুগের প্রথম দিকের পোটশার্ডও এখানে পাওয়া গেছে।
অটোমান যুগ
আইন আরিককে ১৫১৭ সালে অটোমান সাম্রাজ্যের ফিলিস্তিনের বাকী অংশের মতো সবার মতো বিধিবদ্ধ করা হয়েছিল এবং ১৫৯৬ সালে আইন আরিককে কর রেজিস্টারে কুদস এর নেহিয়ার লিওয়ার মধ্যে ধরা হয়। এর মোট জনসংখ্যা ছিল ২৪টি পরিবারের মধ্যে, তাদের মধ্যে ১৪ জন মুসলিম এবং ১০ জন খ্রিস্টান। গ্রামবাসীরা গম, বার্লি, জলপাই গাছ, আঙ্গুর ক্ষেত এবং ফলের গাছ, ছাগল এবং মৌচাকের উপর কর দিত; মোট করের পরিমাণ ছিল ৪৩০০০ একসি। ১৮৩৮ সালে, এডওয়ার্ড রবিনসন এটিকে একটি আংশিক খ্রিস্টান গ্রাম হিসাবে উল্লেখ করেছিলেন, যেখানে ২৫ জন খ্রিস্টান পুরুষ এবং বাকি মুসলমান ছিল। এটি জেরুজালেমের উত্তরে বেনি হারিথ জেলায় অবস্থিত ছিল। ১৮৭০ সালে ফরাসি অভিযাত্রী ভিক্টর গুয়েরিন আইন 'আরিকের কাছে "চল্লিশটি ছোট বাড়ি, অর্ধেক মুসলিম, অর্ধেক গ্রীক স্কিসমেটিক, যাদের একটি গির্জা রয়েছে" দেখতে পান। প্রায় একই বছর, ১৯৭০ সালের একটি অটোমান গ্রামের তালিকায় দেখা গেছে যে আইন আরিকের ১৭৯ জন মুসলিম পুরুষের ৪১টি বাড়ি এবং ৮০ জন গ্রীক খ্রিস্টান পুরুষের ২৪টি বাড়ি ছিল; ২৫৯ জন পুরুষের মোট ৬৫টি ঘর ছিল। জনসংখ্যার গণনায় শুধুমাত্র পুরুষদের অন্তর্ভুক্ত ছিল। ১৮৮৩ সালে, পিইএফ- এর পশ্চিম প্যালেস্টাইনের জরিপ আইন' আরিককে " গ্রীক গির্জা সহ একটি গভীর উপত্যকায় একটি ছোট পাথরের গ্রাম, বাসিন্দারা গ্রীক খ্রিস্টান হিসাবে বর্ণনা করেছে। পশ্চিমে একটি ছোট স্রোত সহ একটি ভাল ঝর্ণা রয়েছে। জায়গাটি জলপাই দিয়ে ঘেরা, এবং জলের চারপাশে লেবু এবং অন্যান্য গাছ রয়েছে একটি ঘন গ্রোভের মধ্যে।" ১৮৯৬ সালে ' আইন আরিক'- এর জনসংখ্যা ছিল প্রায় ৪৭১ জন; অর্ধেক খ্রিস্টান এবং অর্ধেক মুসলিম।
ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে, আইন আরিকের জনসংখ্যা ছিল ৩৬৫ জন; তাদের মধ্যে ১৫৬ মুসলিম এবং ২০০ জনখ্রিস্টান; ১৪৪ জন অর্থোডক্স, ৫৬ রোমান ক্যাথলিক। ১৯৩১ সালের আদমশুমারিতে তা বেড়ে ৪৯৪ জন হয়; এদের মধ্যে ২২০ জন খ্রিস্টান এবং ২৭৪ জন মুসলমান, তারা মোট ১১৭টি বাড়িতে বসবাস করত। ১৯৪৫ সালের পরিসংখ্যানে, আইন আরিকের জনসংখ্যা ছিল ৬১০ জন; তাদের মধ্যে ৩৬০ জন মুসলিম এবং ২৫০ জন খ্রিস্টান ছিল। একটি সরকারি ভূমি ও জনসংখ্যা জরিপ অনুসারে মোট ভূমির পরিমাণ ছিল ৫৯৩৪ ডুনাম। এর মধ্যে ২২০৩ ডুনাম আবাদ এবং সেচযোগ্য জমির জন্য বরাদ্দ করা হয়েছিল, ১১৬৮ ডুনাম শস্যের জন্য এবং ৩২ ডুনাম গৃহ নির্মাণেন জন্য শ্রেণীবদ্ধ করা হয়েছিল।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধ চুক্তির পর, আইন আরিক জর্ডানের শাসনের অধীনে আসে। ১৯৬১ সালে, ' আইন আরিক'- এর জনসংখ্যা ছিল ১৩৮৫ জন, যাদের মধ্যে ২৬০ জন খ্রিস্টান ছিলেন।
বিল ওয়াটসন
উইলিয়াম জেমস ওয়াটসন (Bill Watson; জন্ম: ৩১ জানুয়ারি, ১৯৩১ - মৃত্যু: ২৯ ডিসেম্বর, ২০১৮) সিডনির র‍্যান্ডউইক এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৬০-৬১ মৌসুম পর্যন্ত বিল ওয়াটসনের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান বিল ওয়াটসন নিউ সাউথ ওয়েলসের পক্ষে প্রথম-শ্রেণীর ক্রিকেট খেলতেন। নিজস্ব দ্বিতীয় প্রথম-শ্রেণীর খেলায় সেঞ্চুরির সন্ধান পেয়েছিলেন।
১৯৫৪-৫৫ মৌসুমে এমসিসি দল অস্ট্রেলিয়া গমন করে। সফরকারী দলের বিপক্ষে নিজস্ব দ্বিতীয় খেলায় ১৫৫ রানের মনোজ্ঞ ইনিংস খেলেন তিনি। ব্যাপক অর্থে ঐ ইনিংসের উপর ভিত্তি করে ও কেবলমাত্র চারটি প্রথম-শ্রেণীর ক্রিকেট খেলার পরপরই সিডনি টেস্ট খেলার জন্যে তাকে মনোনীত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন বিল ওয়াটসন। ২৫ ফেব্রুয়ারি, ১৯৫৫ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ক্যারিবীয় দ্বীপপুঞ্জে আরও তিন টেস্ট খেলেন। তবে, সফলতা পাননি তিনি। ১৪ মে, ১৯৫৫ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
২৫ ফেব্রুয়ারি, ১৯৫৫ তারিখে কলিন ম্যাকডোনাল্ডের সাথে ব্যাটিং উদ্বোধন করতে নামেন তিনি। মাত্র ১৮ ও ৩ রানের ইনিংস খেলতে পেরেছিলেন। তাসত্ত্বেও, কয়েক সপ্তাহ পরপরই ১৯৫৪-৫৫ মৌসুমে ওয়েস্ট ইন্ডিজ গমনার্থে দল নির্বাচকমণ্ডলীর সন্তুষ্টি লাভে সক্ষম হন। বার্বাডোসের বিপক্ষে ১২২ রান তুলেন। তবে, ওয়েস্ট ইন্ডিজের বিপক্ষে অংশগ্রহণকৃত টেস্টগুলোয় ব্যর্থতার স্বাক্ষর রাখেন। ২৭, ৬, অপরাজিত ২২, ৩০ ও ০ রান তুলেন। ফলশ্রুতিতে, চতুর্থ টেস্টের পর তাকে দলের বাইরে রাখা হয়।
অবসর
আন্তর্জাতিক ক্রিকেট থেকে প্রত্যাখ্যাত হবার পর পরবর্তী চার মৌসুমে ২৫.০০ গড়ে মাত্র ৪৫০ রান তুলতে পেরেছিলেন। ১৯৬০-৬১ মৌসুম শেষে প্রথম-শ্রেণীর ক্রিকেট থেকে অবসর গ্রহণ করেন।
২৯ ডিসেম্বর, ২০১৮ তারিখে ৮৭ বছর বয়সে নিউ সাউথ ওয়েলস এলাকায় বিল ওয়াটসনের দেহাবসান ঘটে।
কেদার যাদব
কেদার মহাদেব যাদব (केदार जाधव; জন্ম: ২৬ মার্চ, ১৯৮৫) পুনেতে জন্মগ্রহণকারী ভারতের প্রথিতযশা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে মহারাষ্ট্রের প্রতিনিধিত্ব করছেন কেদার যাদব। মাঝারীসারির ডানহাতি ব্যাটসম্যান তিনি। এছাড়াও মাঝে-মধ্যে অফ ব্রেক বোলিং করে থাকেন। ইন্ডিয়ান প্রিমিয়ার লীগে দিল্লি ডেয়ারডেভিলস ও কোচি তুস্কার্স কেরালার পক্ষে খেলার পর রয়্যাল চ্যালেঞ্জার্স ব্যাঙ্গালোরের পক্ষে খেলছেন। এছাড়াও, ভারত এ এবং পশ্চিম অঞ্চল ক্রিকেট দলের পক্ষে খেলছেন তিনি। সাবেক উইকেট-রক্ষক ও অধিনায়ক মহেন্দ্র সিং ধোনি’র পাশাপাশি তাকে সেরা বিকল্প খেলা সমাপণকারীরূপে আখ্যায়িত করা হতো।
প্রারম্ভিক জীবন
পুনের পশ্চিমে অবস্থিত কথরাড এলাকায় বসবাস করছেন। সেখানকার পিওয়াইসি হিন্দু জিমখানার পক্ষে ক্রিকেট খেলতে শুরু করেন। শুরুতে টেনিস বল ক্রিকেট প্রতিযোগিতায় রেইনবো ক্রিকেট ক্লাবে খেলেন। এরপর ২০০৪ সালে মহারাষ্ট্র অনূর্ধ্ব-১৯ দলের পক্ষে খেলার সুযোগ পান।
প্রথম-শ্রেণীর ক্রিকেট
২০১২ সালে প্রথমবারের মতো ত্রি-শতক হাঁকান। রঞ্জী ট্রফি প্রতিযোগিতায় মহারাষ্ট্রের পক্ষে তার এই ৩২৭ রান দ্বিতীয় সর্বোচ্চ ছিল। পুনের মহারাষ্ট্র ক্রিকেট সংস্থা স্টেডিয়ামে অনুষ্ঠিত খেলায় প্রতিপক্ষ ছিল উত্তরপ্রদেশ। ২০১৩-১৪ মৌসুমে রঞ্জী ট্রফিতে ১২২৩ রান তুলে তিনি তার ব্যাটিং সক্ষমতা তুলে ধরেন। ছয়টি সেঞ্চুরি করেন তিনি ও সর্বোচ্চ রান সংগ্রাহক হন এবং প্রতিযোগিতার ইতিহাসে চতুর্থ সেরা রান সংগ্রহকারীর মর্যাদা লাভ করেন। এরফলে, ১৯৯২-৯৩ মৌসুমের পর প্রথমবারের মতো দলকে চূড়ান্ত খেলায় নিয়ে যেতে সক্ষম হন।
আন্তর্জাতিক ক্রিকেট
জুন, ২০১৪ সালে বাংলাদেশ সফরে তাকে অন্তর্ভুক্ত করা হলেও কোন খেলায় অংশগ্রহণের সুযোগ ঘটেনি তার। নভেম্বর, ২০১৪ সালে শ্রীলঙ্কা দল পাঁচ ওডিআইয়ে গড়া সিরিজ খেলার জন্য ভারত সফরে আসে। ১৬ নভেম্বর, ২০১৪ তারিখে সিরিজের ৫ম ওডিআইয়ে শ্রীলঙ্কার নিরোশন ডিকওয়েলা’র সাথে তারও ওডিআই অভিষেক ঘটে। রাঁচিতে অনুষ্ঠিত ঐ খেলায় বিরাট কোহলি’র অনবদ্য অপরাজিত ১৩৯* রানের কল্যাণে তার দল ৩ উইকেটে জয়লাভের পাশাপাশি ৫-০ ব্যবধানে হোয়াইটওয়াশ করে। তিনি করেছিলেন ২৪ বলে ২০ রান।
এরপর জুলাই, ২০১৫ সালে জিম্বাবুয়ে সফরে ভারত দলের সদস্য মনোনীত হন ও ৩-ওডিআই নিয়ে গড়া সিরিজের সবগুলো খেলাতেই অংশগ্রহণ করেন। তন্মধ্যে, হারারেতে অনুষ্ঠিত তৃতীয় ওডিআইয়ে ৮৭ বলে অপরাজিত ১০৫ রান তুলে দলকে ৩-০ ব্যবধানে জয়লাভে সহায়তা করেন। এছাড়াও তার এই শতকটি ছিল প্রথম। ১৭ জুলাই, ২০১৫ তারিখে এ সফরেই টুয়েন্টি২০ আন্তর্জাতিকে অভিষিক্ত হন তিনি। জানুয়ারি, ২০১৭ সালে সফরকারী ইংল্যান্ডের বিপক্ষে ৭৬ বলে ১২০ রান করেন। এ সময় তিনি বিরাট কোহলি’র সাথে ২০০ রানের জুটি গড়েন। পুনের এমসিএ স্টেডিয়ামে অনুষ্ঠিত ঐ খেলায় দলকে জয় পেতে সহায়তা করেন।
৮ মে, ২০১৭ তারিখে বিরাট কোহলিকে অধিনায়কত্ব করে ২০১৭ সালে অনুষ্ঠিতব্য আইসিসি চ্যাম্পিয়ন্স ট্রফি প্রতিযোগিতায় ১৫-সদস্যের তালিকা প্রকাশ করা হয়। খেলায় তাকেও অন্যতম সদস্যরূপে অন্তর্ভুক্ত করা হয়। মাঝে-মধ্যে স্পিন বোলিং করার জন্য যুবরাজ সিংকে সহায়তা করার লক্ষ্যেই তার এ অন্তর্ভূক্তি।
ব্রাজিলের ভাষা
পর্তুগিজ ভাষা ব্রাজিলের সরকারি ভাষা। দেশের প্রায় ৯৬% লোক পর্তুগিজ ভাষাতে কথা বলে। এখানকার প্রত্যন্ত অঞ্চলে প্রায় ১৯০টি আদিবাসী আমেরিকান ভাষা প্রচলিত। এগুলির প্রতিটিতে বক্তাসংখ্যা খুবই কম এবং বর্তমানে এগুলির অনেকগুলির অস্তিত্ব হুমকির সম্মুখীন। সব মিলিয়ে আদিবাসী ভাষাগুলিতে মাত্র কয়েক লক্ষ লোক কথা বলে। এদের মধ্যে সবচেয়ে বেশি বক্তাবিশিষ্ট ভাষাগুলি হল বানিওয়া ভাষা, গুজাজারা ভাষা, গুয়ারানি ভাষা, কাইংগাং ভাষা, তেরেনা ভাষা, তিকুনা ভাষা এবং ইয়ানোমামি ভাষা। এছাড়াও এখানে মেনোনাইট জার্মান ভাষা এবং রোমানি ভাষার উল্লেখযোগ্য সংখ্যক বক্তা আছে। আরও বেশ কিছু অভিবাসী ভাষা এখানে প্রচলিত, যেমন জাপানি ভাষা, জার্মান ভাষা এবং ইতালীয় ভাষা। আন্তর্জাতিক কাজকর্মে ইংরেজি ভাষার ব্যবহার আগের চেয়ে বেড়েছে।
গ্রেটা গারউইগ
গ্রেটা সেলেস্ট গারউইগ (Greta Celeste Gerwig; জন্ম: ৪ঠা আগস্ট ১৯৮৩) হলেন একজন মার্কিন অভিনেত্রী, লেখক, পরিচালক ও চিত্রনাট্যকার। তিনি শুরুতে স্বল্প বাজেটের কয়েকটি চলচ্চিত্রে কাজ করে পরিচিতি লাভ করেন। ২০০৬ থেকে ২০০৯ সালের মধ্যে তিনি জো সোয়ানবার্গের কয়েকটি চলচ্চিত্রে কাজ করেন এবং যুগ্মভাবে কয়েকটি চলচ্চিত্র রচনা ও পরিচালনা করেন, তন্মধ্যে রয়েছে হ্যানা টেকস দ্য স্টেয়ারস (২০০৭) ও নাইটস অ্যান্ড উইকেন্ডস (২০০৮)।
২০১০-এর দশকের শুরু থেকে তিনি নোয়াহ বোমবাচের সাথে যৌথভাবে কয়েকটি চলচ্চিত্রে কাজ করেন, যার মধ্যে রয়েছে গ্রিনবার্গ (২০১০), ফ্রান্সেস হা (২০১২) ও মিস্ট্রেস আমেরিকা (২০১৫)। ফ্রান্সেস হা চলচ্চিত্রের জন্য তিনি একটি গোল্ডেন গ্লোব পুরস্কারের মনোনয়ন লাভ করেন। এছাড়া তিনি ড্যামসেল‌স ইন ডিসট্রেস (২০১১), টু রোম উইথ লাভ (২০১২), জ্যাকি (২০১৬) ও টোয়েন্টিয়েথ সেঞ্চুরি ওমেন (২০১৬) চলচ্চিত্রে অভিনয় করেন। টোয়েন্টিয়েথ সেঞ্চুরি ওমেন ছবির জন্য তিনি শ্রেষ্ঠ পার্শ্ব অভিনেত্রী বিভাগে ক্রিটিকস চয়েস চলচ্চিত্র পুরস্কার মনোনয়ন লাভ করেন।
২০১৭ সালে লেডি বার্ড চলচ্চিত্র দিয়ে গারউইগের একক পরিচালক হিসেবে অভিষেক হয়। ছবিটি সমাদৃত হয় এবং ৭৫তম গোল্ডেন গ্লোব পুরস্কারে সেরা সঙ্গীতধর্মী বা হাস্যরসাত্মক চলচ্চিত্র বিভাগে পুরস্কার লাভ করেন। লেডি বার্ড ছবিতে তার কাজের জন্য তিনি শ্রেষ্ঠ চিত্রনাট্যের জন্য গোল্ডেন গ্লোব পুরস্কার ও শ্রেষ্ঠ মৌলিক চিত্রনাট্য বিভাগে বাফটা পুরস্কারের মনোনয়ন লাভ করেন। এছাড়া তিনি ৯০তম অস্কার আয়োজনে শ্রেষ্ঠ পরিচালনা ও শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। গারউইগ অস্কারের ইতিহাসে শ্রেষ্ঠ পরিচালনা বিভাগে মনোনীত পঞ্চম নারী।
প্রারম্ভিক জীবন
গারউইগ ১৯৮৩ সালের ৪ঠা আগস্ট ক্যালিফোর্নিয়ার স্যাক্রামেন্টোতে জন্মগ্রহণ করেন। তার মাতা ক্রিস্টিন (জন্মনাম: সোয়ার) একজন ওবি-জিন সেবিকা এবং পিতা গর্ডন গারউইগ একটি ক্রেডিট ইউনিয়নে ক্ষুদ্র ব্যবসায় ঋণ বিভাগে কাজ করতেন। তার পিতামাতার তার ঘনিষ্ঠ সম্পর্ক রয়েছে এবং তার ফ্রান্সেস হা চলচ্চিত্রে তার চরিত্রের পিতামাতা চরিত্রে অভিনয় করেছেন। তার বড় ভাই একজন ল্যান্ডস্কেপ স্থপতি এবং বোন ইকুয়াল ইমপ্লয়মেন্ট অপরচুনিটি কমিশনের ব্যবস্থাপক। তার পূর্বপুরুষগণ জার্মান, আইরিশ ও ইংরেজ ছিলেন এবং তিনি ইউনিটারিয়ান ইউনিভার্সালিস্ট হিসেবে বেড়ে ওঠেন।
গারউইগ স্যাক্রামেন্টোর বালিকা ক্যাথলিক বিদ্যালয় সেন্ট ফ্রান্সিস হাই স্কুলে পড়াশোনা করেন। তার ভাষ্যমতে তিনি শৈশবে খুবই গুরুগম্ভীর ছিলেন। তার নৃত্যের প্রতি আকর্ষণ ছিল এবং তিনি নিউ ইয়র্কে সঙ্গীতধর্মী মঞ্চনাটকে ডিগ্রি অর্জন করার ইচ্ছা পোষণ করতেন। কিন্তু পরবর্তীকালে তিনি বার্নার্ড কলেজ থেকে ইংরেজি ও দর্শন বিষয়ে স্নাতক সম্পন্ন করেন। শ্রেণিকক্ষের বাইরে তিনি কেট ম্যাকিননের সাথে কলাম্বিয়া ভার্সিটি শোতে অংশগ্রহণ করতেন।
২০০৬-২০০৯: প্রারম্ভিক কর্মজীবন
গারউইগ মূলত একজন নাট্যকার হতে চেয়েছিলেন, কিন্তু নাট্য রচনা বিষয়ক এমএফএ প্রোগ্রামে ভর্তি হতে না পারায় তিনি অভিনয়ের দিকে ঝুঁকেন। ২০০৬ সালে বার্নার্ড কলেজে পড়া অবস্থায় তিনি জো সোয়ানবার্গের এলওএল চলচ্চিত্রে একটি ছোট চরিত্রে কাজের সুযোগ পান এবং পরে জে ও মার্ক ডুপ্লাসের ব্যাগহেড-এ কাজ করেন। সোয়ানবার্গের সাথে তার যুগলবন্দির ফলে তারা হ্যানা টেকস দ্য স্টেয়ারস (২০০৭) যুগ্ম-রচনা এবং নাইটস অ্যান্ড উইকেন্ডস (২০০৮) যুগ্ম-রচনা ও পরিচালনা করেন। এই চলচ্চিত্রগুলোর মধ্য দিয়ে তিনি উদীয়মান মাম্বলকোর চলচ্চিত্র আন্দোলনের গুরুত্বপূর্ণ ব্যক্তিত্ব হয়ে ওঠেন, এবং তাকে প্রায়ই "ইট গার্ল" নামে অভিহিত করা হত।
যদিও তিনি একাধিক মাম্বলকোর চলচ্চিত্র নির্মাতাদের সাথে কাজ করেন এবং কয়েকটি চলচ্চিত্রে অভিনয়ও করেন, তার মূলধারার সাফল্য অধরা রয়ে যায়। গারউইগ জীবনের এই সময় সম্পর্কে বলেন, "আমি খুবই হতাশাগ্রস্থ ছিলাম। আমার বয়স ছিল ২৫ [২০০৮ সালে] এবং ভাবতাম, 'এটাই সেরা সময় হওয়ার কথা এবং আমি দুর্বিসহ দিন যাপন করছি' কিন্তু মনে হচ্ছিল আমাকে দিয়ে অভিনয় হবে, এবং আমি অভিনয়ের পাঠে ফিরে গিয়েছিলাম।"
মুসা ওয়াগে
মুসা ওয়াগে (জন্ম: ৪ অক্টোবর ১৯৯৮) হলেন সেনেগালের একজন পেশাদার ফুটবলার, যিনি স্পেনীয় ক্লাব বার্সেলোনা এবং সেনেগাল জাতীয় দলের হয়ে একজন রাইট ব্যাক হিসেবে খেলেন।
ওয়াগে বেলজিয়ামের ক্লাব কেএসি ইউপেন এর হয়ে তার পেশাদার ক্যারিয়ার শুরু করেন ২০১৬ সালে। ২০১৮ সালে তিনি বার্সেলোনার দ্বিতীয় দল বার্সেলোনা বি তে যোগ দেন। ২০১৯ সালে তিনি বার্সেলোনা মূল দলের সাথে সংযুক্ত হন।
মুণ্ডেশ্বরী নদী
মুণ্ডেশ্বরী নদী হল পশ্চিমবঙ্গ-এর একটি নদী। এই নদীটি হল দামোদর নদ এর প্রধান শাখা নদী। বর্ষার মরশুমে দুর্গাপুর ব্যারেজ থেকে জল ছাড়া হলে ২,০০০ কিউসেক মিটার/সেকেন্ড বা ৭০,০০০ কিউবিক ফুট/সেকেণ্ড পর্যন্ত জলের প্রবাহ এই নদী নিরাপদে বইতে পারে। কিন্তু এর থেকেও বেশি জল এই নদীতে প্রবেশ করলে দু'কূল ছাপিয়ে গিয়ে বন্যা পরিস্থিতির সৃষ্টি হয়। বিশেষ করে হাওড়া, পূর্ব মেদিনীপুর ও হুগলি জেলার বহু অংশ এর ফলে বন্যাকবলিত হয়ে পড়ে।
ইতিহাস
১৯১৪ সালের আগে নদী একটি ছোট নদী ছিল। কিন্তু ১৯১৪ সালে দামোদর নদ এর বন্যায় দামোদর নদ তার মূল প্রবাহ খাত ছেড়ে রায়না ব্লকের শ্রীরামপুর গ্রামে মুণ্ডেশ্বরী নদীর সঙ্গে যুক্ত হয়। ফলে দামোদর এইভাবে দ্বিধাবিভক্ত হয়ে তার একটি স্রোত মুণ্ডেশ্বরীর নদী খাতে প্রবাহিত হতে শুরু করলে এই নদী পূর্বের তুলনায় অপেক্ষাকৃত বড় নদীতে পরিণত হয়।
স্পিন বল্দাক জেলা
স্পিন বল্দাক আফগানিস্তানের কান্দাহার প্রদেশের পূর্বাঞ্চলের একটি অন্যতম জেলা। ভৌগোলিক অবস্থান অনুযায়ী জেলাটির পশ্চিমে দামান জেলা, উত্তর আর্ঘিস্তান জেলা, দক্ষিণে পাকিস্তানের কিল্লা আব্দুল্লাহ জেলা এবং দক্ষিণে শরাবাক জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০০,৪০০ জন। স্পিন বল্দাক হচ্ছে জেলাটির কেন্দ্রীয় শহর, যেটি মূলত পশ্চিম অঞ্চলসমূহ নিয়ে পাকিস্তানের মহাসড়ক বরাবর অবস্থান করছে।
২০০৯ সালের ২১ নভেম্বর তারিখে, রাস্তার পাশে পুতে রাখা বোমা হামলায় ৫ আফগান সীমান্ত পুলিশ নিহত হয়। একই দিনে তালেবান মুখপাত্রের বরাত দিয়ে বলা হয় যে, একজন জেলা পুলিশ কমান্ডারও নিহত হন।
শেখ আব্দুল জব্বার
শেখ আব্দুল জব্বার (১৮৮১ - ১৯১৮) একজন বাঙ্গালি সাহিত্যিক এবং সমাজ কর্মী। তিনি কলকাতা বিশ্ববিদ্যালয়ের বাংলা ভাষা ও সাহিত্যের পরীক্ষক ছিলেন।
প্রকাশনা
শেখ আব্দুল জব্বার ইসলামী ইতিহাস ও সংস্কৃতি নিয়ে গবেষণা করেছেন এবং এই বিষয়ে বেশ কিছু গ্রন্থ রচনা করেছেন। তার রচিত গ্রন্থগুলোর মধ্যে রয়েছে:
শিশুদের জন্য তিনি লিখেছিলেন শিশু সোপাণ, সাহিত্য সোপাণ, আদর্শ সাহিত্য।
'ইসলাম আভা' নামক একটি মাসিক পত্রিকাও তিনি প্রকাশ করতেন। আবুল কালাম শামসুদ্দিন বিরচিত "অতীত দিনের স্মৃতি" গ্রন্থে তাঁর ব্যাপারে ছোট কিন্তু অর্থবহ আলোচনা করা হয়েছে।
মাটির ভাঁড়
] মাটির ভাঁড় (: कुल्हड़) বা কুলহার, যাকে কখনও কখনও শিকোরা বলা হয়, হলো ভারত ও পাকিস্তানের একটি ঐতিহ্যবাহী হাতল ছাড়া মাটির পেয়ালা। এটি সাধারণত রঙছাড়া হয় এবং এতে চাকচিক্য থাকেনা। ব্যবহারের পর এটি ফেলে দেওয়া হয়। মাটির ভাঁড়ের সবচেয়ে আকর্ষণীয় বৈশিষ্ট্যটি হচ্ছে এতে চিত্রকর্ম থাকে না এবং এটিই মাটির ভাঁড়কে টেরাকোটা পেয়ালা থেকে পৃথক করে। ভাঁড়ের ভিতরে কোনো রঙ থাকে না। যেহেতু এগুলি একটি ভাঁটির আগুনে পুড়িয়ে তৈরি করা হয় এবং প্রায় কখনোই পুনরায় ব্যবহৃত হয় না, সেইজন্য এগুলি সহজাতভাবেই জীবাণুমুক্ত এবং স্বাস্থ্যকর। ভারতীয় উপমহাদেশের বাজার ও খাবারের দোকানগুলিতে সাধারণত চা জাতীয় গরম পানীয় মাটির ভাঁড়ে পরিবেশিত হয়। এর "পার্থিব সুবাস" এর একটি বিশেষ আবেদন আছে। দই, চিনির সাথে গরম দুধের পাশাপাশি কিছু আঞ্চলিক মিষ্টান্ন, যেমন- কুলফিও (ঐতিহ্যবাহী আইসক্রিম) মাটির ভাঁড়ে পরিবেশন করা হয়। বর্তমানে এই ভাঁড় ধীরে ধীরে পলিস্টারিন এবং কাগজের কাপ দ্বারা প্রতিস্থাপিত হতে শুরু করেছে, কারণ পরেরগুলি বহন করার জন্য হালকা ও দামে সস্তা।⁠ ⁠
সম্ভাব্য উৎস
সিন্ধু সভ্যতার পর থেকে মাটির ভাঁড় বিগত ৫,০০০ বছর ধরে এই অঞ্চলে প্রচলিত ছিল।
স্বাদের উপর প্রভাব
যেহেতু মাটির ভাঁড়ে কোন চকচকে প্রলেপ থাকেনা, তাই চা জাতীয় গরম পানীয়, যা এতে পরিবেশন করা হয়, তা আংশিকভাবে এর ভেতরের প্রাচীরে শোষিত হয়। এতে পানীয়ের স্বাদ এবং সুবাস বৃদ্ধি পায়। এই সুবাসকে বলা হয় "মাটির " (সোঁদা গন্ধ) গন্ধ। যদিও ভাঁড়গুলো খরচ এবং নৈপুণ্যের কারণে কৃত্রিম পেয়ালার কাছে স্থান হারিয়েছে, বড় রেস্তোঁরাগুলি প্রায়ই তাদের গ্রাহকদের ভাঁড়ের চা পরিবেশন করে।
ভারতীয় রেল কর্তৃক পুনরুজ্জীবনের প্রচেষ্টা এবং সমালোচনা
২০০৪ সালে, ভারতীয় রেল (তৎকালীন মন্ত্রী লালু প্রসাদ যাদবের নেতৃত্বে) রেলস্টেশন এবং ট্রেনের বাইরের ট্রেনগুলিতে বিক্রি হওয়া চা এবং অন্যান্য পানীয়গুলির জন্য ভাঁড়ের ব্যবহার পুনরুদ্ধার করার চেষ্টা করেছিল। এটি যুক্তিযুক্ত ছিল যে এটি প্লাস্টিকের চেয়ে স্বাস্থ্যকর এবং পরিবেশবান্ধবও বেশি কারণ ভাঁড়গুলি কেবল মাটির তৈরি। এটাও বিশ্বাস করা হয়েছিল যেহেতু ভাঁড়গুলি ক্ষুদ্র পল্লী ভাঁটিতে উৎপাদিত হয়, তাই এটি গ্রামীণ আয় বৃদ্ধিতে সহায়তা করবে।
সমালোচকরা বলেছিলেন যে রেলপথকে বছরে প্রায় ১.৮ বিলিয়ন ভাঁড় সরবরাহ করতে হবে, যার অর্থ হল দূষণযুক্ত ভাঁটিগুলিতে জ্বালানি খরচ বাড়বে। সিন্ধু উপত্যকার ধ্বংসাবশেষ থেকে আবিষ্কৃত হাজার বছরের পুরনো ভাঙ্গা টুকরোকে প্রমাণ হিসাবে ব্যবহার করর বলা হয়েছিল যে, এটি দ্রুত মাটিতে মেশে না এবং পরিবেশগতভাবে উন্নত নয়। ভাঁড়্যগুলিকে যদি উচ্চ তাপমাত্রায় পোড়ানো হয় তবে সেগুলি অবলুপ্ত হতে এক দশক পর্যন্ত সময় নিতে পারে। আরও ভয় ছিল যে ভাঁড়ের পুনরুজ্জীবনের ফলে ভূত্বকের পৃষ্ঠমৃত্তিকা প্রতিদিন রাজ্য প্রতি ১০০ একর (০.৪০ বর্গ কিমি) হারে কমবে এবং গ্রামীণ কারিগরদের অর্থনৈতিক লাভ সর্বনিম্ন হবে।
তথ্যসূত্র
( category company https://chaikreative.com )
আটলান্টা হক্‌স
thumb|আটলান্টা হক্‌স লোগো
আটলান্টা হক্‌স (Atlanta Hawks) জর্জিয়া অঙ্গরাজ্যের আটলান্টা শহরভিত্তিক একটি মার্কিন পেশাদারী বাস্কেটবল দল। দলটি ন্যাশনাল বাস্কেটবল অ্যাসোসিয়েশন (এনবিএ) প্রতিযোগিতায় অংশ নিয়ে থাকে।
বেন কার্নার এবং লিও ফেরিসের মালিকানাধীন ন্যাশনাল বাস্কেটবল লীগের (এনবিএল) সদস্য, নিউইয়র্কের বাফেলোতে ১৯৪৬ সালে বাফেলো বাইসনস প্রতিষ্ঠিত হয়েছিল।
দৈর্ঘ্য সংকোচন
চিরায়ত পদার্থবিদ্যার মতে বস্তুর সাপেক্ষে পর্যবেক্ষকের বেগ যাই হোক না কেন সকল পর্যবেক্ষকের নিকট বস্তুর দৈর্ঘ্য সমান বা অভিন্ন থাকে। কিন্তু আপেক্ষিকতা তত্ত্ব অনুসারে গতির সাথে বস্তুর দৈর্ঘ্যর পরিবর্তন ঘটে।
কোনো বস্তুকে যদি আলোর বেগে নিক্ষেপ/ভ্রমণ করানো হয় তাহলে বস্তুটির দৈর্ঘ্য হ্রাস পায়। এর রাশিমালা,
যেখানে,
L= বস্তুটির গতিশীল দৈর্ঘ্য।
L_{0}= বস্তুটির নিশ্চল দৈর্ঘ্য।
v= বস্তুর বেগ।
c= আলোর বেগ (3x10^8 m/s)
ব্যাখ্যা
যদি পর্যবেক্ষকের সাপেক্ষে গতিশীল কোনো বস্তুর দৈর্ঘ্য হয় L এবং যদি ঐ পর্যবেক্ষকের সাপেক্ষে নিশ্চল অবস্থায় একই বস্তুর দৈর্ঘ্য হয় L_{0},তাহলে L সব সময় L_{0} এর চেয়ে ছোট হবে।
ইউসুফ সাবালি
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
মুহাম্মদ তাহিরুল কাদেরী
মুহাম্মদ তাহির-উল-কাদরী (জন্ম ১৯ ফেব্রুয়ারি ১৯৫১) বিশ্বের একজন প্রসিদ্ধ ইসলামিক স্কলার এবং প্রাক্তন পাকিস্তানি-কানাডিয়ান রাজনীতিবিদ, যিনি আন্তর্জাতিক সংস্থা মিনহাজুল কুরআন ইন্টারন্যাশনাল এবং দেশীয় রাজনৈতিক সংগঠন পাকিস্তান আওয়ামী তেহরিক প্রতিষ্ঠা করেন।
এছাড়াও তিনি পাঞ্জাব বিশ্ববিদ্যালয়ের আন্তর্জাতিক সাংবিধানিক আইন বিভাগের অধ্যাপক ছিলেন। ড. কাদেরী মিনহাজ-উল-কুরআন ইন্টারন্যাশনালের বিভিন্ন উপ-সংগঠনের প্রতিষ্ঠাতা চেয়ারম্যানও।
ব্যক্তিগত জীবন
ড. মুহাম্মদ তাহিরুল কাদেরী ১৯৫১ সালের ১৯ ফেব্রুয়ারি পাকিস্তানের লাহোরের জং জেলায় জন্মগ্রহণ করেন।   তার পিতার নাম ফরিদুদ্দিন আল-কাদেরি, যিনি একজন প্রসিদ্ধ চিকিৎসক এবং শীর্ষস্থানীয় মুহাদ্দিস হিসেবে প্রসিদ্ধ ছিলেন। তিনি তার পিতার দুই পুত্রের মধ্যে জ্যেষ্ঠ্য।
জাগতিক শিক্ষা
ধর্মীয় শিক্ষার পাশাপাশি ড. কাদেরি লাহোরের ইসলামিয়া হাই স্কুলের বিজ্ঞান বিভাগ থেকে পড়াশোনা করেন। তিনি পাঞ্জাব ইউনিভার্সিটি থেকে ইসলামিক স্টাডিজে প্রথম শ্রেণীর ডিগ্রি, ইসলামিক স্টাডিজে এম.এ ডিগ্রি এবং ইসলামিক আইনে এলএলবি ও পিএইচডি ডিগ্রি লাভ করেন। একই বিশ্ববিদ্যালয়ে তিনি লেকচারার এবং পরবর্তীতে আইনের অধ্যাপক হিসেবেও কাজ করেন।
কর্মজীবন
১৯৭২ সালে এলএলবি পাশ করার পর তিনি জং জেলা আদালতের আইনজীবী হিসেবে কর্মজীবন শুরু করেন। ১৯৭৮ সালে পাঞ্জাব ইউনিভার্সিটি থেকে গোল্ড মেডেল পাওয়ার পর তিনি সে বিশ্ববিদ্যালয়ের আইন বিভাগে প্রথমে লেকচারার ও পরে প্রফেসর পদে নিয়োগপ্রাপ্ত হন।
রাজনৈতিক জীবন
তিনি ১৯৮৯ সালের মে মাসে পাকিস্তান আওয়ামী তেহরিক (পিএটি) প্রতিষ্ঠা করেন। তিনি ১৯৯৯ সালে নির্বাচনে প্রতিদ্বন্দ্বীতা করে জাতীয় পরিষদের সদস্য নির্বাচিত হন। ২৯ নভেম্বর ২০০৪-এ, কাদরি তৎকালীন রাষ্ট্রপতি পারভেজ মোশাররফের স্বৈরাচারী সন্ত্রাসবিরোধী নীতির প্রতিবাদে পাকিস্তানের জাতীয় পরিষদের ইতিহাসে প্রথম সদস্য হিসাবে তার পদত্যাগের ঘোষণা দেন। ২০০৫ সালে তিনি কানাডায় নির্বাসিত হন।
লং মার্চ 2012
ডিসেম্বর ২০১২ সালে, কানাডার টরন্টোতে সাত বছর বসবাস করার পর, ড কাদেরী পাকিস্তানে ফিরে আসেন এবং তার রাজনৈতিক প্রচারণা শুরু করেন। সরকারের দুর্নীতির বিরুদ্ধে প্রতিবাদ করতে ড কাদেরী ইসলামাবাদে "মিলিয়ন-ম্যান" মার্চের ডাক দেন। তিনি নির্বাচনী সংস্কারের জন্য একটি স্বাধীন সংস্থা গঠনের দাবি জানান, যা একটি অবাধ ও সুষ্ঠু নির্বাচন নিশ্চিত করবে। এবং তিনি আরও বলেন যে, সাংবিধানিক শর্ত পূরণ না হলে তিনি আসন্ন নির্বাচন প্রত্যাখ্যান করবেন। ১৪ জানুয়ারি ২০১৩ সালে, একটি বিক্ষোভকারী জনতা শহরের প্রধান সড়কে মিছিলে নেমে পড়ে এবং দাবি আদায় না হওয়া পর্যন্ত হাজার হাজার মানুষ অনশনে থাকার অঙ্গীকার করেন। তিনি যখন লাহোর থেকে লংমার্চ শুরু করেন তখন প্রায় ৫০ হাজার মানুষ তার সঙ্গে ছিলেন। সংসদের সামনে সমাবেশে তিনি বলেন, ‘কোনো সংসদ নেই, আছে একদল লুটেরা, চোর-ডাকাত।. . আমাদের আইন প্রণেতারা আইন ভঙ্গকারী।" চারদিন অবস্থানের পর, সরকার এবং ড তাহিরুল কাদেরীর মাঝে "ইসলামাবাদ লং মার্চ প্রজ্ঞাপন" নামে একটি চুক্তিতে স্বাক্ষরিত হয়, যাতে সরকারের পক্ষ থেকে নির্বাচনী সংস্কার এবং রাজনৈতিক স্বচ্ছতা বৃদ্ধির প্রতিশ্রুতি দেওয়া হয়। যদিও তিনি "মিলিয়ন-ম্যান" মার্চের ডাক দিয়েছিলেন, কিন্তু ইসলামাবাদে অবস্থানের সময় আনুমানিক মোট উপস্থিতি ছিল ৫ লাখেরও বেশি।
সমালোচকরা অভিযোগ করেন যে, বিক্ষোভগুলি পাকিস্তানের সশস্ত্র বাহিনী কর্তৃক নির্বাচন বিলম্ব ও বেসামরিক সরকারের প্রভাবকে দুর্বল করার একটি চক্রান্ত ছিল। সামরিক বাহিনীর সাথে ড তাহিরুল কাদেরীর ঘনিষ্ঠ সম্পর্ক, দ্বৈত নাগরিকত্ব এবং বিদেশী ও পাকিস্তানি তহবিলের উৎস সন্দেহজনক মনে করা হয়। পাকিস্তানের সুপ্রিম কোর্টের আইনজীবীরা দাবি করেন যে, ড তাহিরুল কাদেরীর দাবিগুলি অকার্যকর কারণ এগুলো পাকিস্তানের সংবিধানের সাথে সাংঘর্ষিক। দ্য ট্রিবিউন ১৭ ফেব্রুয়ারি ২০১৩ সংখ্যায় রিপোর্ট করে যে, ড কাদেরী ইসলামাবাদ লং মার্চ ঘোষণায় তার বেশিরভাগ দাবির প্রতি আত্মসমর্পণ করেছেন বলে মনে হচ্ছে।
লং মার্চ 2014
১৭ জুন ২০১৪ সালে, পাঞ্জাব পুলিশ এবং পাকিস্তান আওয়ামী তেহরিক কর্মীদের মধ্যে একটি সহিংস সংঘর্ষ হয়; যার ফলে পুলিশের গুলিতে বেশ কয়েকজন বিক্ষোভকারী নিহত হয়। ড তাহিরুল কাদেরী বলেন, পুলিশ এক্ষেত্রে এজাহার নিতে অস্বীকৃতি জানায়। বাকির নাজফির তদন্তে দেখা গেছে যে, হাইকোর্টের নির্দেশে স্থাপন করা বাধা অপসারণের জন্য পুলিশ গণহত্যায় সক্রিয়ভাবে অংশগ্রহণ করেছিল।
তাহিরুল কাদেরীর ফ্লাইট ইসলামাবাদ বিমানবন্দরে অবতরণের কথা থাকলেও পাকিস্তানি কর্তৃপক্ষ অবতরণের অনুমতি প্রত্যাখ্যান করে দেয়। এবং বিমানটিকে লাহোর বিমানবন্দরের দিকে ঘুরিয়ে দেওয়া হয়। তাহিরুল কাদেরী মনে করেছিলেন যে, হয়তো পাঞ্জাব সরকার তার কোনো ক্ষতিসাধন করবে। কিন্তু পাঞ্জাব গভর্নর ব্যক্তিগতভাবেই তার প্রতিনিধিদলকে দিয়ে লাহোরের মডেল টাউনে তার বাসভবনে পৌঁছে দেন।
২০১৪ সালের সেপ্টেম্বরের শেষের দিকে, পাকিস্তানের রাজধানী ইসলামাবাদে তার রাজনৈতিক মিত্র ও বর্তমান প্রধানমন্ত্রী ইমরান খানের তেহরিক-ই-ইনসাফ (পিটিআই) এর সাথে ধর্মঘটের মধ্য দিয়ে তার ইনকিলাব মার্চ শুরু করেন।
২১ আগস্ট ২০১৪ সালে, ড. কাদেরী বলে বসেন যে, সরকার তার কর্মীদের ধর্মঘটের অংশগ্রহণকারীদেরকে খাদ্য সামগ্রী এবং পানীয় জল সরবরাহ করার অনুমতি দিচ্ছে না।
৩১ আগস্ট ২০১৪ সংখ্যায় দি ডেইলি ডন পত্রিকা লিখে যে, ইসলামাবাদে পাকিস্তান তেহরিক-ই-ইনসাফ এবং পাকিস্তান আওয়ামী তেহরিক এর নেতৃত্বাধীন বিক্ষোভকারীদের সাথে পুলিশ লড়াইয়ের সময় শত শত লোক আহত হয়েছে।  <sup class="noprint Inline-Template" style="white-space:nowrap;">]
সে বছর, তাহিরুল কাদেরী ইসলামাবাদের ডি-চকে ইদের নামাজের ইমামতি করেন। জামাতে ইমরান খান এবং MWM এর রাজা নাসির আব্বাস জাফরি সহ অন্যান্য রাজনৈতিক নেতারা অংশ নেন। হযরত ইব্রাহিম ও তাঁর পুত্র হযরত ইসমাইল (আঃ) এর সুন্নাহ অনুসরণ করে আল্লাহর নামে পশু কোরবানিও করা হয়।
মিনহাজ-উল-কুরআন
সংগঠনটি ধর্মীয় মধ্যপন্থা, কার্যকর ও সঠিক শিক্ষা, আন্তঃধর্মীয় সংলাপ ও সম্প্রীতি এবং সুফিবাদের পদ্ধতি ব্যবহার করে ইসলামের একটি মধ্যপন্থী ব্যাখ্যা প্রচার করার জন্য প্রতিষ্ঠা করা হয়। মার্চ ২০১১ অধিবেশনে, জাতিসংঘের অর্থনৈতিক ও সামাজিক কাউন্সিল মিনহাজ-উল-কুরআন ইন্টারন্যাশনালকে বিশেষ পরামর্শমূলক মর্যাদা প্রদান করে।
বিশ্ব অর্থনৈতিক ফোরাম
২০১১ সালে, তিনি সুইজারল্যান্ডের ডাভোসে অনুষ্ঠিত WEF- এ ইমরান খানের সহিত বক্তৃতা উপস্থাপন করেন।
সন্ত্রাসবিরোধী ক্যাম্প
২০১০ সালের আগস্টে, তিনি যুক্তরাজ্যে চরমপন্থা মোকাবেলার লক্ষ্যে ওয়ারউইক বিশ্ববিদ্যালয়ে মুসলিম যুবকদের জন্য একটি সন্ত্রাসবিরোধী শিবির স্থাপন করেন। মিনহাজ-উল-কুরআন ইউকে এর পৃষ্ঠপোষকতা করে।
লাহোর জনসভা ২০১৪
ফয়সালাবাদ সমাবেশের সাত দিন পর, তিনি ১৯ অক্টোবর ২০১৪ সালে লাহোরে আরেকটি জনসমাবেশ করেন।
লাহোর সংঘর্ষ ২০১৪
লাহোর সংঘর্ষ ২০১৪, মূলত মডেল টাউন ট্র্যাজেডি নামে পরিচিত ( سانحہ ماڈل ٹاؤن)। কেউ কেউ একে লাহোর গণহত্যা দিবস নামে অভিহিত করেন। এটি ছিল পাঞ্জাব পুলিশ এবং পাকিস্তান আওয়ামী তেহরিক কর্মীদের মধ্যে একটি হিংসাত্মক সংঘর্ষ যা, ১৭ জুন ২০১৪-এ সংঘটিত হয়েছিল, যার ফলে বেশ কয়েকজন বিক্ষোভকারী পুলিশের গুলিতে নিহত হয়। সে হামলার পাঁচ পুলিশ সদস্যকে গ্রেপ্তার করা হয়। মিনহাজ-উল-কুরআনের অফিস এবং মডেল টাউনে পিএটি প্রতিষ্ঠাতা মুহাম্মদ তাহিরুল কাদরির বাসভবনের দিকে যাওয়ার রাস্তা থেকে প্রতিবন্ধকতা অপসারণের জন্য পুলিশের অ্যান্টি-অ্যাক্রোচমেন্ট স্কোয়াড অভিযান শুরু করলে প্রায় 11 ঘন্টা ধরে এই অচলাবস্থা চলে।
ঘটনাটি বিভিন্ন স্থানীয় নিউজ চ্যানেলে লাইভ সম্প্রচার করা হয়। এবং কীভাবে অচলাবস্থা শুরু হয়েছিল তার পরস্পরবিরোধী বিবরণও দেখানো হয়। পুলিশ দাবি করেছে যে, পিএটি সচিবালয়ের ভিতরে লোকেরা তাদের আক্রমণ করেছিল। টেলিভিশনে সম্প্রচারিত লাইভ ফুটেজে, পুলিশ সদস্যদের বিক্ষোভকারী জনতাকে অ্যাসল্ট রাইফেল থেকে গুলি ছুড়তে এবং টিয়ার গ্যাসের ক্যানিস্টারে লাবিং করতে দেখা যায়। বিপরীতে বিক্ষোভকারীদের আত্মরক্ষার জন্য পুলিশকে পাথর ছুঁড়তেও দেখা যায়। তাহিরুল কাদেরী এই হামলার তীব্র নিন্দা জানিয়ে একে রাষ্ট্রীয় সন্ত্রাসের সবচেয়ে জঘন্যতম রূপ তকমা দেন। তাহিরুল কাদেরী, প্রধানমন্ত্রী নওয়াজ শরিফ এবং তার ভাই শাহবাজ শরিফের শাসনের অবসান ত্বরান্বিত করবে এমন একটি বিপ্লব এনে তার রাজনৈতিক কর্মীদের মৃত্যুর প্রতিশোধ নেওয়ার প্রতিশ্রুতি দেন।
শহীদ দিবস
তাহিরুল কাদেরী এবং তার দল ৯ আগস্ট ২০১৪ এর মডেল টাউনের তেহরিক-ই-মিনহাজ উল কুরআন সচিবালয়ে হামলার দিনকে ইয়াউম-ই-শুহাদা (শহীদ দিবস) হিসেবে পালন করে। জনগণ জমায়েতে হবার পর, তিনি তার সমর্থকদেরকে এবং সরকারকে আশ্বস্ত করেন যে ১০ আগস্টের সমাবেশ শান্তিপূর্ণ হবে এবং তার অনুসারীদেরকে কুরআন তেলাওয়াতের জন্য তাদের জায়নামাজ নিয়ে আসার অনুরোধ জানানো হয়।
অন্যান্য ঘটনা
বিভিন্ন সংগঠনের পক্ষ থেকে বক্তৃতা দেওয়ার জন্য তিনি আমন্ত্রিত হন।
NSW আইন পরিষদের সদস্য শাওকেট মোসেলমান এমএলসি কর্তৃক আমন্ত্রিত হলে, জুলাই ২০১১ সালে, তিনি অস্ট্রেলিয়ার সিডনিতে নিউ সাউথ ওয়েলসের পার্লামেন্টে সন্ত্রাসবাদের বিষয়ে একটি বক্তৃতা দেন। ড কাদেরী অস্ট্রেলিয়ান মিডিয়ার সম্মুখেও আসেন, যেখানে তিনি ইসলাম, সন্ত্রাসবাদ এবং আফগানিস্তান থেকে সম্ভাব্য সেনা প্রত্যাহারের বিষয়ে আলোচনা করেন। ২৪ সেপ্টেম্বর ২০১১ সালে, মিনহাজ-উল-কুরআন লন্ডনের ওয়েম্বলি এরিনায় "পিস ফর হিউম্যানিটি কনফারেন্স"এর আয়োজন করেন, যেখানে বিভিন্ন ধর্মের ধর্মীয় প্রতিনিধি, পণ্ডিত, রাজনীতিবিদ ও সমবেত বক্তাগণ শান্তির ঘোষণা জারি করেন। এতে বিভিন্ন দেশ থেকে ১২০০০ জন অংশগ্রহণকারী উপস্থিত ছিলেন। এই সম্মেলনটি আল-আযহার বিশ্ববিদ্যালয়ের গ্র্যান্ড ইমাম শাইখুল আযহার ইমাম আহমদ তাইয়েব, বান কি-মুন (জাতিসংঘের মহাসচিব), একমেলেদ্দিন ইহসানগ্লু ( ইসলামিক সহযোগিতা সংস্থার মহাসচিব), ডেভিড ক্যামেরন (ব্রিটিশ প্রধানমন্ত্রী), নিক ক্লেগ (ব্রিটিশ উপ-প্রধানমন্ত্রী) এবং রোয়ান উইলিয়ামস (ক্যান্টারবারির আর্চবিশপ) কর্তৃক সমর্থন বার্তা পায়। ৩০ নভেম্বর ২০১১ সালে, তাহিরুল কাদেরী তুরস্কের ইস্তাম্বুলে বৈশ্বিক ধর্ম, কূটনীতি এবং দ্বন্দ্ব সমাধানের জন্য "আফগানিস্তানের শান্তিপূর্ণ ভবিষ্যত" সম্মেলনে একটি বক্তৃতা দেন যা মারমারা বিশ্ববিদ্যালয়ে ও জর্জ ম্যাসন ইউনিভার্সিটি কর্তৃক আয়োজিত হয়। অনুষ্ঠানটিতে ১২০ জন আফগান নেতা উপস্থিত ছিলেন।
২২ ফেব্রুয়ারি ২০১২ সালে, তাহিরুল কাদেরি ভারতে চার সপ্তাহের জন্য দিল্লি সফরে যান। দিল্লিতে ফতোয়া কিতাবের উদ্বোধনী অনুষ্ঠানে ভাষণ দেওয়ার সময় তাহিরুল কাদেরী শান্তির বার্তা প্রদান করে বলেন: "ইসলামে সন্ত্রাসবাদের কোনো স্থান নেই"। গুজরাটে সরকারি আধিকারিকদের সঙ্গে তাহিরুল কাদেরীর কথা শুনতে প্রচুর লোকজন জড়ো হয়েছিল। তিনি পাকিস্তান ও ভারত সরকারকে তাদের প্রতিরক্ষা ব্যয় কমানো এবং পরিবর্তে দরিদ্র মানুষের কল্যাণে অর্থ ব্যয় করার আহ্বান জানান। তিনি আজমীর শরিফ পরিদর্শন করেন, সেখানে দরবার কর্তৃক তাকে ঈর্ষণীয় সংবর্ধনা দেওয়া হয়। তিনি সেখানে সুফিবাদের উপর একটি বক্তৃতা দেন। ৪ জানুয়ারি ২০১৫ সালে, তিনি সন্ত্রাসবাদকে বিশ্বের সর্ব বৃহত্তম সমস্যা হিসাবে ঘোষণা করেন।
সন্ত্রাসবাদের উপর ফতোয়াপ্রদান
সন্ত্রাসবাদ এবং আত্মঘাতী বোমা হামলার উপর ফতোয়া একটি ৬০০ পৃষ্ঠার (উর্দু সংস্করণ) (৫১২ পৃষ্ঠা- ইংরেজি সংস্করণ), হল তাহিরুল কাদেরীর রচিত একটি ইসলামিক ডিক্রি, যেখানে কুরআন ও সুন্নাহ থেকে প্রমাণ করা হয়েছে যে, সন্ত্রাসবাদ এবং আত্মঘাতী বোমা হামলা সম্পুর্ণ হারাম ও অনৈসলামিক। এটি একটি বই আকারে লন্ডন থেকে প্রকাশিত হয়। এই ফতোয়া আল-কায়েদা এবং তালেবানের মতাদর্শের সরাসরি খণ্ডন করে। এটি সবচেয়ে বিস্তৃত ইসলামি সন্ত্রাসবিরোধী ফতওয়াগুলির মধ্যে একটি। এখানে বলা হয়েছে যে, সন্ত্রাসবাদ ইসলামী আইনের দৃষ্টিতে কুফরি। কিতাবের মোড়ক উন্মোচনের আয়োজন করে মিনহাজ-উল-কুরআন ইউকে। ফতওয়া প্রদানের সময় তাহিরুল কাদেরী উল্লেক করেন যে, "সন্ত্রাসবাদ সন্ত্রাসবাদই, সহিংসতা সহিংসতাই এবং ইসলামিক শিক্ষায় এর কোন স্থান নেই। এবং এর জন্য কোন ন্যায্য কারণ প্রদান করা যায় না, কোন প্রকার অজুহাতও দেওয়া যায় না।"
ফতোয়াটি মিডিয়াতে ব্যাপক সাড়া পায় এবং আন্তর্জাতিক সংবাদমাধ্যমে ইতিবাচকভাবে কাভার করা হয়।
সিএনএনের মতে, বিশেষজ্ঞরা এই ফতোয়াকে সন্ত্রাসবাদী আগ্রাসনের ক্ষেত্রে একটি উল্লেখযোগ্য ধাক্কা হিসেবে দেখেছেন। CNN এর Amanpour শো তার ওয়েবসাইটে ফতোয়ার সারসংক্ষেপ যোগ করে এটিকে শান্তির জন্য ফতোয়া বলে ঘোষণা করে। মার্কিন পররাষ্ট্র দফতর ফতোয়াটিকে ইসলামকে সন্ত্রাসীদের থেকে পৃথক করার ক্ষেত্রে গুরুত্বপূর্ণ পদক্ষেপ বলে ঘোষণা করে।
ডগলাস মারে ইভনিং স্ট্যান্ডার্ড এর একটি নিবন্ধে ফতোয়াটিকে "সম্ভাব্য গুরুত্বপূর্ণ" হিসাবে বর্ণনা করেছিলেন, যদিও তিনি বলেছিলেন "একটি ফতোয়া সন্ত্রাসবাদের মাত্রাকে এতটা পরিবর্তন করতে পারবে না"।
আইটিভি নিউজ চ্যানেল ফতোয়াটির বিশ্বাসযোগ্যতা নিয়ে প্রশ্ন তুলে এবং জিজ্ঞাসা করে যে এটি কি আদৌ ব্রিটিশ সরকার কর্তৃক প্রণোদিত কি না। কারণ স্কটল্যান্ড ইয়ার্ড এবং এমআই 5 এর সিনিয়র কাউন্টার টেররিজম কর্মকর্তাগণ ফতওয়া ঘোষণার সময় উপস্থিত ছিলেন।
৫১২ পৃষ্ঠার ইংরেজি বইয়ের সংস্করণে মোড়ানো, Fatwa on Terrorism and Suicide Bombings, (লন্ডন: মিনহাজ-উল-কুরান, ২০১১।) কিতাবটির শুরুতে জন এস্পোসিটোর একটি মুখবন্ধ রয়েছে এবং জোয়েল হেওয়ার্ডের একটি ভূমিকা রয়েছে। এবং এতে আল-আজহার বিশ্ববিদ্যালয়, মিশরের ইসলামিক রিসার্চ কাউন্সিল থেকে একটি প্রশংসাপত্রও সংযোজন করা রয়েছে।
মিশরের কায়রোতে অবস্থিত আল-আজহার বিশ্ববিদ্যালয়ে Fatwa on Terrorism and Suicide Bombings কিতাবটিকে আনুষ্ঠানিকভাবে অনুমোদন করে। জানুয়ারি ২০১১ সালে, ওয়ার্ল্ড ইকোনমিক ফোরামের বার্ষিক সভায় ফতোয়াটি আলোচনা করা হয়েছিল। জুন ২০১১ সালে, পোপ ষোড়শ বেনেডিক্ট মিনহাজ ইন্টারফেইথ রিলেশনের প্রতিনিধিদের কাছ থেকে ফতোয়াটির একটি অনুলিপি পান। পোপ উল্লেখজনকভাবে এর প্রশংসা করে বলেন যে, এটি শান্তি, সম্প্রীতি এবং আন্তঃধর্মীয় সংলাপের প্রচারণায় কাজ করবে।
কামাল আর্গন, Fatwa on Terrorism and Suicide Bombings কে ইতিবাচকভাবে পর্যালোচনা করেছেন। এবং রটারডাম ইসলামিক অ্যান্ড সোশ্যাল সায়েন্সের জার্নালে এর একটি পর্যালোচনা প্রকাশ করেছেন, ভলিউম। 2, নং 1, 2011, পিপি। 149-160। ইসলামিক ইউনিভার্সিটি অফ রটারডাম, নেদারল্যান্ডস।
মতামত
একজন সংবাদপত্র বিশেষজ্ঞের মতে, তাহিরুল কাদেরীর সন্ত্রাসবাদের উপর ফতোয়াটিতে আইনগত-ধর্মতাত্ত্বিক একটি ধারণা তৈরি করে যে, খাওয়ারিজ সম্পর্কে ইসলামে ঐকমত্য রয়েছে। থিঙ্ক ম্যাগাজিন (বিশ্ব ধর্ম) ডক্টর তাহিরুল কাদরিকে ওসামা বিন লাদেনের বিরুদ্ধে একজন প্রতিদ্বন্দ্বী হিসেবে উল্লেখ করে।
কর্মসমূহ
তাহিরুল কাদেরী ১০০০টি কিতাব রচনা করেছেন যার মধ্যে ৫৫০টি ইতোমধ্যে প্রকাশিত হয়েছে। তার প্রকাশিত কিতাবগুলোর মধ্যে আট খণ্ডে বিস্তৃত ৭০০০ পৃষ্ঠার একটি কুরআনিক এনসাইক্লোপিডিয়া (ইংরেজিতে) রয়েছে। তিনি ৬০০০টিরও বেশি বিষয়ে বক্তৃতা দিয়েছেন এবং ইসলামী আইনশাস্ত্র, ধর্মতত্ত্ব, সুফিবাদ, ইসলামী দর্শন, আইন, ইসলামী রাজনীতি, হাদিস, সীরাহ এবং অন্যান্য অনেক ঐতিহ্যবাহী বিজ্ঞানের মতো বিষয়গুলির দারস দিয়ে যাচ্ছেন।
সফিয়া চক্রাকার সড়ক
সফিয়া চক্রকার সড়ক বা সফিয়া রিং রোড  (বুলগেরিয়ান: সোফিশিয়ান অকোলোলিস্ট প্যাটার, সোফিইস্কি হিকোলভ্রেস্তেন প্যাট) হল বুলগেরিয়া রাজধানী সোফিয়ার পাশে একটি গুরুত্বপূর্ণ পথ। "রিং রাস্তা ''প্রায় ৬০ কিলোমিটার লম্বা এবং সম্প্রতি কয়েকটি বিভাগে আপগ্রেড করা হয়েছে, বাকি অংশগুলি আরও উন্নত করার পরিকল্পনা রয়েছে।
বিভাগ
"সোফিয়া রিং রোডকে দক্ষিণ, উত্তর, পশ্চিমে এবং পূর্বের চারটি বিভাগে (আর্কস) বিভক্ত করা হয়।
চক্রপথের দক্ষিণের একটি প্রধান অংশ উল্লেখযোগ্যভাবে বায়না এবং ম্লাদোস্ট চতুর্থ জাংশনের মধ্যে একটি দ্বন্দ্ব মুক্ত সংযোগ প্রদান, ২০০৭ এবং ২০১২ এর মধ্যে বিভিন্ন পর্যায়ে আপগ্রেড করা হয়েছে।  দক্ষিণাংশের অংশে পরবর্তী পরিকল্পিত আপগ্রেডটি বক্সটন জেলার এবং লিয়ুলিন মোটরওয়ে (এ ৬) এর মধ্যে হবে, যা ২০১৩ সালের পরে শুরু হতে পারে।  এলডোস্ট এবং ট্রকিয়া মোটরওয়ে (এ১) বিনিময় এর মধ্যবর্তী অংশটি ২০১৫ সাল পর্যন্ত ধারণামূলক নকশা, একটি ইআইবি ঋণের সাথে আপগ্রেড করার প্রস্তাব দিয়ে। ত্রাকিয়া মোটরওয়ে (এ ১) এবং হিমাস মোটরওয়ে (এ ২) এর মধ্যে অবস্থিত পূর্ব চাকার, গ্রেড পৃথক এবং তিনটি ট্র্যাফিক লেন এবং প্রতিটি দিকের একটি হার্ড কাঁধ প্রদান করে। যদিও, এটি একটি মোটরওয়ে হিসাবে স্বাক্ষরিত হয় না এবং ৯০ কিলোমিটার / ঘণ্টা (৫৬ মাইল) গতি সীমা প্রযোজ্য। শহরের উত্তর অংশে, নর্দার্ন স্পিড টানজেন্ট ম্যামর গ্রামকে হেমাস মোটরওয়ে দিয়ে সংযুক্ত করে। এটি ট্র্যাজেক্স ট্র্যাফিক বহন করার জন্য ডিজাইন করা একটি কন্ট্রোল-অ্যাক্সেস হাইওয়ে এবং বিদ্যমান উত্তর আর্ককে স্থানান্তরিত করে। "এটি ২০১২ সালে প্রযোজ্য, ২০১৫ সালে নির্মাণ কাজ শুরু হয়। পশ্চিমা চাপটি লিউলিিন মোটরওয়ে (এ ৬) এবং নর্দার্ন স্পিড টানজেন্টের মধ্যে সম্পূর্ণভাবে একটি গ্রেড-বিভাজিত স্থিতিতে আপগ্রেড করা হয়েছে। লিয়ুলিন মোটরওয়ে এবং কাকচ নদীর মধ্যে প্রথম বিভাগটি ২০১২ সালের এবং ২০১৬ সালের মধ্যে নির্মিত হয়েছিল। কাকক নদী এবং নর্দার্ন স্পিড টানজেন্টের মধ্যে দ্বিতীয় বিভাগটি ২০১৩ সালে চালু করা হয়  ১০ কিন্তু দরপত্র পরে ব্যর্থ হয়েছে। ২০১৪ সালে দ্বিতীয় টেন্ডার ঘোষণা করা হয় এবং নির্মাণ ২০১৫ সালের অক্টোবর মাসে শুরু হয়। এটি ১৩ সেপ্টেম্বর ২০১৬ উদ্বোধন করা হয়েছিল।